Document ID: 32013D0663

KOMMISSIONENS GENNEMFØRELSESAFGØRELSE
af 14. november 2013
om afvisning af anmodning af annullering af en betegnelse, der er opført i registret over beskyttede oprindelsesbetegnelser og beskyttede geografiske betegnelser i henhold til Europa-Parlamentets og Rådets forordning (EU) nr. 1151/2012 (Kołocz śląski/kołacz śląski (BGB))
(meddelt under nummer C(2013) 7626)
(Kun den tyske udgave er autentisk)
(2013/663/EU)
EUROPA-KOMMISSIONEN HAR -
under henvisning til traktaten om den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 54, stk. 1, og
ud fra følgende betragtninger:
(1)
I artikel 54, stk. 1, første afsnit i forordning (EU) nr. 1151/2012 fastsættes det, at Kommissionen på anmodning af de producenter, som markedsfører produktet med den registrerede betegnelse, kan annullere registreringen af en beskyttet geografisk betegnelse, når det ikke er sikret, at produktet overholder varespecifikationen, eller når der ikke er markedsført et produkt med den pågældende beskyttede geografiske betegnelse i mindst syv år.
(2)
Kommissionen har indledt en undersøgelse af anmodningen om annullering af registreringen af den beskyttede geografiske betegnelse »Kołocz śląski/kołacz śląski«, der blev fremsendt af Tyskland den 15. februar 2013 og modtaget den 18. februar 2013.
(3)
Denne anmodning om annullering falder ikke ind under nogen af de to tilfælde, som er omhandlet i artikel 54, stk. 1, første afsnit, i forordning (EU) nr. 1151/2012, og den opfylder derfor ikke betingelserne i nævnte artikel.
(4)
På baggrund heraf bør Tysklands anmodning om annullering af den beskyttede geografiske betegnelse »Kołocz śląski/kołacz śląski« afvises.
(5)
Foranstaltningen i denne afgørelse er i overensstemmelse med udtalelse fra Komitéen for Kvalitetspolitikken for Landbrugsprodukter -
VEDTAGET DENNE AFGØRELSE:
Artikel 1
Anmodningen om annullering af den beskyttede geografiske betegnelse »Kołocz śląski/kołacz śląski« afvises.
Artikel 2
Denne afgørelse er rettet til Forbundsrepublikken Tyskland.
Udfærdiget i Bruxelles, den 14. november 2013.

Labels: 3
18
17